

**Шығыс Қазақстан облысы Ұлан ауданының әкімшілік-аумақтық құрылысына өзгеріс енгізу туралы**

Шығыс Қазақстан облысы әкімдігінің 2015 жылғы 04 маусымдағы № 140 қаулысы, Шығыс Қазақстан облыстық мәслихатының 2015 жылғы 01 шілдедегі № 29/349-V шешімі. Шығыс Қазақстан облысының Әділет департаментінде 2015 жылғы 13 шілдеде № 4024 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабы 1-тармағының 4) тармақшасына, 27-бабының 2-тармағына, "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 11-бабының 3) тармақшасына сәйкес, "Ұлан ауданы Алмасай ауылдық округінің "17 шақырым" елді мекенін ауыл категориясына жатқызу туралы" Ұлан аудандық мәслихатының 2014 жылғы 25 желтоқсандағы № 223 шешімі және Ұлан ауданы әкімдігінің 2014 жылғы 25 желтоқсандағы № 1024 қаулысы негізінде Шығыс Қазақстан облыстық мәслихаты **ШЕШТІ** және Шығыс Қазақстан облысының әкімдігі **ҚАУЛЫ ЕТЕДІ:**   
      1. Шығыс Қазақстан облысы Ұлан ауданының әкімшілік-аумақтық құрылысына мынадай өзгеріс енгізілсін:   
      Ұлан ауданы Алмасай ауылдық округінің "17 шақырым" елді мекені ауыл категориясына жатқызылсын.  
      2. Осы шешім мен қаулы олардың алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия* | *Облыс әкімі* |
| *төрағасы Н. Омаров* | *Д. Ахметов* |
| *Облыстық мәслихат* |
| *хатшысы Г. Пинчук* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК